এম এ আই সজিব ॥ হবিগঞ্জ সদর উপজেলার হবিগঞ্জ-শায়েস্তাগঞ্জ সড়কের রতনপুর নামক স্থানে একটি ডোবায় ভাসমান অবস্থায় এক ব্যাক্তির লাশ উদ্ধার করা হয়েছে। গতকাল শনিবার সকালে স্থানীয় লোকজন লাশটি ডোবায় ভাসমান দেখতে পেলে সদর থানা পুলিশকে খবর দিলে তারা লাশটি উদ্ধার করে। উদ্ধারকৃত লাশের পরিচয় প্রথমে পাওয়া না গেলেও পরে জানা যায় এটি হবিগঞ্জ সদর উপজেলার বাতাসর গ্রামের জনাব আলীর ছেলে ইউসুফ আলী (৪৫) এর লাশ। পুলিশ ও স্থানীয় সূত্রে জানা যায়, শনিবার সকালে ডোবার মাঝে লাশটি ভেসে থাকতে দেখে লোকজন। ইউসুফের পরিবার সূত্রে জানা যায় সে একজন মৃগী রোগী ছিল। অসুস্থতা থেকে তার মৃত্যু হতে পারে। হবিগঞ্জ সদর থানার ওসি নাজিম উদ্দিন জানান, লাশটি উদ্ধার করে ময়না তদন্তের জন্য মর্গে পাঠানো হয়েছে। ...